b'\n_START_ARTICLE_\nKrilca\n_START_PARAGRAPH_\nKrilca ali aileroni (fr. za majhno krilo) so aerodinami\xc4\x8dne kontrolne povr\xc5\xa1ine za krmiljenje letala po nagibu (okoli vzdol\xc5\xbene osi). Name\xc5\xa1\xc4\x8dena so na zadnjem robu krila, po navadi na zunanjih delih krila, na akrobatskih letalih lahko tudi po celotnem razponu. \xc4\x8ce npr. pilot nagne letalo na levo, se krilce na levi strani premakne navzgor, na desni pa navzdol._NEWLINE_Krilca naj bi izumil Matthew Piers Watt Boulton leta 1868, precej pred prvim letom letala bratov Wright.'